
Детската градина и семейството имат една обща цел: личностно развитие на детето като самостоятелна, инициативна и автономна личност, поемаща отговорност за собствена реализация. Затова е необходимо да бъдат равностойни партньори и успешно да си сътрудничат.
Семейството е основната единица за детето, което му дава условия за развитие и израстване. То е модел на поведение и подражание. Детето е огледало и образ на родителя, като поведение, общуване и подражание.
Детската градина е второстепенен фактор в образователен и възпитателен план. Тя му дава системност и последователност в усвояването на знания, умения, навици и компетентности. Тя е модел на възпитание съобразно стратегията, програмната система и учебните планове, на които е подчинена образователната реформа. Всичко това изисква нови модели на взаимодействие и сътрудничество в партньорските отношения.
Отговорността на родителите нараства, но тя трябва да бъде осъзната, че отговорността за възпитанието на детето се поема първо от тях, а след това от детската градина и училището.
В родителската общност все повече се наблюдават все по-големи отговорности, доходи, етнически и религиозни различия, социални принадлежности, които оказват влияние върху възпитанието на детето. Затова е нужно да се работи в единство и целта да е обща. Необходимо е да се изгради ефективен модел за сътрудничество, който да дава възможност на родителите пълноценно и ефективно да участват в живота и дейността на детската градина.
Основните задачи, които бихме си поставили са:
· постигане на качествено ново ниво във взаимодействието дете-учител-родител;
· приемане на различията и зачитане на човешките права на всяка една страна;
· повишаване квалификацията на учителите, относно тяхната компетентност във връзка с педагог-психологическата, здравната и гражданска култура;
· осигуряване на участието на всеки родител „настойник“ като равностоен партньор в образователния процес.
Очаквани резултати:
· повишаване качеството и ефективността в обучението и възпитанието на детето;

· ориентиране на възпитателно-образователния процес на всички нива към развитие потенциала на детето;
· превръщане на детската градина в научно-културно и спортно средище, където всички страни са равностойни партньори;
· постигане на равенство на шансовете;
· даване равен шанс на всяко дете за училище.

Етапи на изграждане на това взаимодействие дете-учител-родител
Първи етап – Определяне и дефиниране на целта, задачите и очакваните резултати при изграждане на взаимодействието.
Втори етап – Анализ и оценка на входно ниво.
Трети етап – Подготовка за изграждане на взаимодействието.
Четвърти етап – изготвяне на плана за работа с родители (може да се даде).
Пети етап – изпълнение на плановете с родителите.
Шести етап – Оценка на взаимодействието в края на всяко полугодие на учебната година.
Това взаимодействие включва следните дейности:
1. Педагого-психологически аспект.
· Запознаване родителите със стратегията на ДГ, учебната програмна система и учебен план на групата. Провеждане на тематични срещи с родителите, открити врати, тренинги по определени теми, празници и развлечения.
· Ежедневен диалог, консултации относно индивидуалното развитие на детето.
2. Работа по проекти и участието на родителя при реализирането им.
3. Здравен аспект.
· Даване на знания на родителите относно здравословното хранене на децата (тренинги, проекти, лекции, информационни табла).


4. Спортен аспект.
· Организиране спортни празници в ДГ и извън нея, разходки, лагери, излети, участия в проекти.
5. Културен аспект.
· Празници и развлечения, официални празници, рождени и именни дни. Изложби, благотворителни инициативи.
6. Информационен аспект.
· Информационни родителски табла;
· Сайт на ДГ;
· Вестник на ДГ
· Издаване на учебни помагала от учители и директор;
· Участие в проекти, популяризиране.
За да остане детската градина като естествена съвместна дейност е необходимо утвърждаване тенденция за тясно сътрудничество между нея и семейството, отношенията между родители и учители да се изгражда на основата на разбирателство, единомислие и непрекъснато общуване и взаимодействие, доверие в името на детето. Съществува сентенцията „Каквото детето, такова е и семейството“.
При взаимодействието особено важно е да се знае как се възприема възпитателно образователната работа в ДГ от родителите.
Семейството е групата в която човек израства. То помага да определим отношението към себе си и към другите. В семейството се формират първоначални представи на човека за света. Има различни типове семейства:
· Пълни, непълни, основни и разширени.
Развитието на детето от предучилищна възраст се осъществява под влиянието на различни и постоянно променящи се биологични и социални, вътрешни и външни фактори, сред които основна роля играе семейството, детската градина и индивидуалния стил на дейност и поведение.
Индивидуализирането и оптимизирането на информация за:
· структурата и съдържанието на семейните отношения и статуса на детето в семейството;
· Семейна атмосфера и емоционално благополучие в дома;
· Особености на семейната култура, етническа принадлежност и професионална реализация на родителите;
· Нивото на знания, умения, способности на детето при постъпване в ДГ;

· Здравословно състояние на детето;
· Предпочитани непредпочитани храни;
· Дееспособност и др.
Всичко това налага необходимостта от търсене на нови начини за постоянни и ефективни контакти с близките на детето. Необходимо е семейството да се подпомага чрез педагогическа и здравна просвета. Най-добрият начин за оказване подкрепа на детето и родителите му е разбирането за неповторима ситуация в семейството и непрекъснатото сътрудничество с него. При наличие на ефективно взаимодействие с възрастните – родители - педагози - взаимно и ползотворно се влияят в изпълнение на своите социални роли и функции, което носи много положителни моменти за детето:
· По-лесна адаптация на детето към ДГ;
· Засилва се чувството за сигурност и емоционален комфорт;
· Стимулира се активността за индивидуална изява;
· Компенсира се дефицитът от общуване с работещи родители;
· Засилва се мъжкото присъствие в ДГ (бащите);
· Обогатява се социалния опит. За родителите:
· Разбират по-добре своите деца, сравнявайки ги с връстниците;
· Овладяват конкретни способи за общуване с децата в разнообразни дейности;
· Приемат от нова позиция работата на педагога, нараства доверието към него;
· Опознават съдържанието на педагогическия процес в ежедневието на ДГ;
· Повишават своята педагогическа компетентност и я пренасят в къщи;
· Разчупват закостенелите стереотипи на поведение;
· Обменят информация не само с педагога а и между другите;
· Добиват по-голямо самочувствие, като важни възпитатели на своите деца;
· Укрепват родителската общност като институция. За педагога:
· Използва идеите, знанията и професионалния опит на родителите;
· Стимулиран е в търсенето и приложението на различни стратегии (формални, неформални) за общуване с родители и техните деца;
· Разбира по-добре децата, опознавайки близките;
· Осъществява   взаимен	обмен на информация с родителите за индивидуалните особености на всяко дете;
· Използва помощта на родителите при проекти и други дейности;

· Разчита на съдействието на родители при възникнали проблеми. Това се осъществява само тогава, ако може педагога:
· Ефективно да говори;
· Ефективно да слуша;
· Да бъде позитивен и компетентен;
· Да се ползва с авторитет.
А това означава високо ниво на комуникативни умения, гъвкаво използване на разнообразни способи за общуване, отчитане на чувства, преживявания и очаквания в поведението на родителите. За постигането на тази цел е необходимо:
· Да се проучат различни модели на семейни отношения и тяхното влияние върху поведението на децата (наблюдения на игри, анализ на рисунки и разкази, беседи и анкети с деца, родители, учители и др.).
· Анализ и оценка на различни модели за общуване с деца и родители;
· Прилагане на конкретни подходи и неформални контакти с определена цел (събиране на първоначална информация, обсъждане на инцидент, стимулиране интереса на родителите към различни дейности).
Взаимодействието между детската градина семейството трябва все повече да се усъвършенства за да убедим родителите, че при нас децата се развиват и живеят щастливо.
Форми на взаимодействие с 
родители.   Тренинг с родители.
Тренингът се реализира главно посредством интерактивни методи и техники – договаряне, панелни дискусии, ролеви игри (симулационни и ситуационни), работа в група, обсъждане на казуси, анализ на текстов и видео материал. Попълват се тестове и самооценъчни въпросници. По време на обучението се работи индивидуално, съвместно, групово. Използва се мултимедия и презентация.
При тренингите учителят трябва да е на рефлексивно ниво, добре информиран, много компетентен, подготвен и с много опит, положителност като поведение, да умее да владее група от хора (родители) и да извлича знания от тях. Да умее да взаимодейства с група хора.
Според проф. д-р Ир. Колева Тренингът има няколко равнища:
Първо равнище отговаря на комуникативния аспект на рефлексията. В него водещия обучител поставя въпроси по темата (уточняващи, провокиращи).

Второ равнище - отговаря на кооперативния аспект – дидактически методи за възрастни.
Трето равнище – частта „Подкрепяща информация“ – отговаря на интелектуалния аспект на рефлексията, дидактични методи за възрастни, дискусия, светкавица, логическа карта.
Четвърто равнище – отговаря на личностния аспект на рефлексията – учителят използва методи за възрастни за пренос на знания и извлича от родителя обратна информация – метод 6-3-5 казус, формуляр за обратна връзка.
В зависимост от специфичните проблеми в групата и ДГ, педагозите изработват план за работа с родителя. Приоритет в екипната работа е създаването на условия за взаимна информираност, взаимно уважение и доверие, заинтересованост, подкрепа и интерес, както и привличането на родителите като активни участници в съвместната дейност. Ефективна система за развитие на компетентността и израстването в родителството е тренингът, като система от интерактивни дейности и форма на интерактивно учене.
При провеждане на тренинга се прави предварителна сериозна работа. Събира се информация за родителите, участници в тренинга, за техните взаимоотношения, степен на познанство, знания и опит. Проучват се мотивите им за участие, техните нагласи, потребности и очаквания, което помага за определяне на темите и съдържание на тренинга. Изготвят се пакети с информация – казуси, публикации по темата, ключови табла за отразяване на изказвания, мнения и изводи.
За развиване отношения на доброжелателност и откритост у членовете в групата се използват техники за представяне и стопяване на дистанцията между тях. Целта е да се подпомогне научаването имената на другите участници, да се отпуснат да си партнират успешно. Акцентира се на иновационната и мотивационната рефлексия на родителя като равностоен партньор в образователния процес.

Форми на педагогическо взаимодействие с родителя. Интернет.
Интерактивната технология е изграждана на основата на рефлексивният подход. Рефлексията се разглежда като процес на самооценка, саморегулация и самопознание на три нива:
· Осъзнаване от родителя на акцента върху социализацията на детето си в условията на постмодерното общество;
· Опознаване чуждото съзнание – ефектът от екипната дейност в условията на етническо общество;
· Способност на родителя за самооценка на партньорските действия в хода на образователния процес и междуличностните отношения.
За реализация на темите се използват разнообразни интерактивни методи и техники – дискусии, ролеви и игри с педагогически потенциал, работа в група, обсъждане на казуси, анализ на текстов и видеоматериал, попълване на тестове и самооценъчни въпросници, упражнения за релаксация и др.
Чрез беседи, обучителни игри, познавателни тестове и практически занимания родителите научават как да възпитават и да се справят с проблемните ситуации на своите деца. В тренинговите методи, педагогът разчита на двупосочната комуникация и на груповата динамика.
В заключителната част на всеки модул и в края на тренинга се търси обратна връзка с родителите, за да се разбере до колко той им е бил полезен.
В началото на следващата среща се отделя внимание   за разискване и отговори на въпросите или проблемите, описани от участниците в обратната информация. Чрез тренингите, които се провеждат, се цели да се изгради мотивация за съвместно обсъждане на проблемите сред родителите, които ще се включат в нови социални форми на работа, ще се научат да решават проблеми и конфликти, ще овладеят способи за позитивен начин на общуване с децата си и ще опознаят съдържанието на педагогическия процес в детската градина.
„Добрите родители дават на децата си корени и криле. Корени , за да знаят къде е домът им и криле, за да летят надалече и да правят онова, на което са били научени“.
                                                                                                                             Джон Солк






Ролята на помощник възпитателя в образователния процес и взаимодействието му с учител-дете.
Помощник възпитателят в детската градина е „нов тип специалист“, който участва в процеса за детското развитие, през периода на първоначалното му изграждане и формиране на детската личност. Работата в екип между педагога и помощник възпитателят е един от начините да се разчупи стереотипа в детската градина и де се направи по-ефективен възпитателно-образователния процес. За тази цел е необходимо да се повиши квалификацията на помощник възпитателя. Да се повишат компетентностите, знанията и уменията. Така той ще подобри стила на работа в екипа и ще промени отношението към децата. Основава се нова екипна действителност, основана на съвместно търсене диалог и общуване. Създават се условия за ангажираност, сътрудничество и взаимно подпомагане, стимулиране и споделяна на отговорността.
Помощник възпитателят активно участва в организиране на различни ролеви игри, ателиета, като има водеща роля. Той участва като помощник възпитателя при организиране на излети, спортни игри, екскурзии. Той също е модел за подражание на поведение пред деца и родители. Той поема вече нова функция в подготовката на децата за училище. Работи в екип с педагога. Участва в образователния процес.
Основната цел на длъжността помощник възпитател е посредник между децата и педагога. Със своята дейност съдейства за детското развитие през периода на първоначалното изграждане и формиране на детската личност.
Кои са основните задължение:
1. Подпомага учителя при подготовката на децата за овладяване на български език и придобиване на умения за работа.
2. Съдейства на учителя при работа с децата (като обличане, събличане, хранене, участие в ателието и др. допълнителни дейности).
3. Съдейства за взаимно опознаване на децата с различен етнически произход, вероизповедание, за създаване атмосфера за разбирателство и толерантност и за спазване правата на детето.
4. Спомага за формиране на ценностната система, ориентирана към уважение и зачитане на индивидуалността и уникалността на отделната личност.
5. Осъществява сътрудничество заедно с педагога с родителската общност.
6. Опазва учебно-техническите средства и материали, подходящи за постигане на оптимални резултати при обучението.
7. Споделя отговорността с учителите за опазване живота и здравето на децата и следи за спазването на здравно-хигиенни норми и изисквания.
8. Зачита и защитава правата на всяко дете, съобразно Конвенцията на ООН за правата на детето и Закона за закрила на детето в Република България.
Необходимо е повишаване на квалификацията на помощник възпитателите поради факта, че те са част от екипната работа в детската градина при взаимодействието учител-дете-родител-помощник възпитател. „Когато един помощник на педагога е интелигентен, знаещ, можещ и образован, тогава процеса на обучение и възпитание има резултат в положителна посока и е добро за детето. Когато ние квалифицираме помощник възпитателите в детските градини те ще бъдат с повече самочувствие и мотивация да останат в детската градина. Директорът ще може да ги назначава като заместващи на мястото на отсъстващи учители. Според Наредба 10 на МОН   и Закона за предучилищното и училищното образование помощник възпитателите ще може да отговарят за здравето и живота на децата, а и заплащането ще е по-високо от другите, които са без тази квалификация. Всичко това ще се добави в длъжностната им характеристика. За разлика от обслужващия персонал в училище, помощник възпитателят в детската градина участва активно във възпитателно-образователната работа, работи в екип с учителя и постоянно си взаимодействат с децата. Затова не може да си позволим той да е посредствен, необразован, да не говори книжовен български език, да няма отношение към дейността на детската градина. Работата в екипи, ангажирането и обучението на помощник възпитателя оказва положително отношение и отлични резултати при възпитанието и образованието на децата в групата. Участието на помощник възпитателя в ателието като допълнителна форма на взаимодействие той помага и при провеждането на ситуациите с децата. Това го прави по-значим и полезен в неговата работа, издига
авторитета му както пред децата, така и пред родителя, учителя и директора. Той също участва в семинари и тренинги.
В социалния свят на детето се реализират взаимоотношения, свързани със социалните му роли и произтичащите от тях отношения и очаквания. Най-значими за неговото възпитание и развитие са взаимоотношенията учител-дете-родител. В този смисъл триадата „дете-родител-учител“ е в основата на многопосочните социално- педагогически взаимодействия, даващи възможност на детето за активно субективна позиция. Необходимо е да насочваме педагогическите иновации към намиране на оптимални възможности за диалог с родителите към повишаване на тяхната педагогически култура с цел правилно ориентирано, оптимизирано и хуманизирано семейно възпитание, избягване и преодоляване на типични родителски грешки, допускани при възпитанието и изграждане позитивна среда за детето.
